laion/Wikipedia-Exotic huggingface dataset:
সঞ্জনা কাপুর

সঞ্জনা কাপুর (জন্ম: ২৭ নভেম্বর ১৯৬৭) হলেন একজন ভারতীয় নাট্য ব্যক্তিত্ব এবং ভারতীয় ও ব্রিটিশ বংশোদ্ভূত প্রাক্তন ব্রিটিশ চলচ্চিত্র অভিনেত্রী। তিনি প্রয়াত শশী কাপুর এবং প্রয়াত জেনিফার কেন্ডালের কন্যা। তিনি ১৯৯৩ থেকে ২০১২ সালের ফেব্রুয়ারি মাস পর্যন্ত মুম্বইয়ের পৃথ্বী মঞ্চে পরিচালনার দায়িত্ব পালন করেছেন। সঞ্জনা কাপুর ১৯৬৭ সালের ২৭শে নভেম্বর তারিখে ভারতের মহারাষ্ট্রের বোম্বের বিখ্যাত কাপুর পরিবারে জন্মগ্রহণ করেছিলেন। তাঁর পিতামহ ছিলেন পৃথ্বীরাজ কাপুর এবং তাঁর চাচারা হলেন রাজ কাপুর এবং শাম্মী কাপুর। তাঁর ভাই কুনাল কাপুর এবং করণ কাপুরও বেশ কয়েকটি চলচ্চিত্রে অভিনয় করেছেন। তাঁর নানী জেফ্রি কেন্ডাল এবং লরা কেন্ডাল অভিনেত্রী ছিলেন; তাঁদের নাট্যদল শেক্সপিয়ার এবং শ অভিনয় করতে ভারত ও এশিয়া সফর করেছিলেন। দ্য মার্চেন্ট আইভরি ফিল্ম নির্মিত শেকসপিয়র ওয়াল্লাহ ছবিটি হালকাভাবে এই পরিবারটিকে ভিত্তি করে তৈরি হয়েছিল, যেখানে তাঁর বাবা এবং তাঁর খালা (অভিনেত্রী ফেলিসিটি কেন্ডাল) অভিনয় করেছিলেন। সঞ্জনা কাপুর মুম্বইয়ের বোম্বে ইন্টারন্যাশনাল স্কুলে পড়াশোনা করেছেন। তিনি ১৯৮১ সালে তাঁর বাবার দ্বারা প্রযোজিত ৩৬ চৌরিঙ্গি লেন নামক চলচ্চিত্রে অভিনয়ের মধ্য দিয়ে তাঁর অভিনয়ের সূচনা করেছিলেন; তাঁর মা জেনিফার কেন্ডাল উক্ত চলচ্চিত্রের মুখ্য চরিত্রে অভিনয় করেছিলেন। তিনি তাঁর মায়ের দ্বারা অভিনীত চরিত্রটির ছোট বেলার চরিত্রে অভিনয় করেছিলেন। পরে তিনি তাঁর বাবার প্রযোজনায় নির্মিত উৎসব (১৯৮৪) ছবিতে হাজির হয়েছিলেন এবং হিরো হীরালাল (১৯৮৯) নামক একটি বলিউড চলচ্চিত্রে অভিনয়ের মাধ্যমে প্রথম কেন্দ্রীয় চরিত্রে অভিনয় করেছিলেন, যা বক্স অফিসে সফল হয়েছিল। এরপরে তিনি ১৯৮৮ সালে মীরা নায়েরের সমালোচিত এবং প্রশংসিত চলচ্চিত্র সালাম বোম্বেতে উপস্থিত হয়েছিলেন, তবে ১৯৯০-এর দশকে তিনি মঞ্চ নাটকের দিকে মনোনিবেশ করেন এবং চলচ্চিত্রে অভিনয় ছেড়ে দেন। ১৯৯১ সালে, তিনি ফে এবং মাইকেল কানিনের ব্রডওয়ে নাটক অবলম্বনে নির্মিত আকিরা কুরোসাওয়ার অমর চলচ্চিত্র রাশোমোন-এ জাপানি স্ত্রীর চরিত্রে অভিনয় করেছিলেন। তিনি এ. কে. বীরের আরণ্যক-এ অভিনয় করেছেন। তিনি সাড়ে তিন বছর ধরে টেলিভিশনে আমুল ইন্ডিয়া শোতে উপস্থাপনার দায়িত্ব পালন করেছেন। তিনি মুম্বইয়ের জুহুতে পৃথ্বী থিয়েটার পরিচালনা করেছেন এবং ২০১১ সাল পর্যন্ত শিশুদের জন্য থিয়েটার কর্মশালা পরিচালনা করেছিলেন। ২০১১ সালে, তিনি পৃথ্বী থিয়েটার ছেড়ে যাওয়ার সিদ্ধান্ত ঘোষণা করেছিলেন এবং ২০১২ সালে জুনুনথিয়েটার (যেটি একটি চারুকলা ভিত্তিক সংস্থা, যা ভ্রমণ দলের সাথে কাজ করে) চালু করেছিলেন। এটি ভারত জুড়ে ছোট ছোট স্থানে নাটক মঞ্চায়ন করে থাকে। "Facebook Profile of Sanjana Kapoor"।  Sanjana Kapoor Times of India, 11 December 2002. "High drama in Prithvi Theatre"। The Hindu। ১৮ ডিসেম্বর ২০০৫। ১২ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০২০।  "Theatre: A second act of passion"। Mint। ১৭ নভেম্বর ২০১১।  "Sanjna's passion"। The Tribune। ৬ আগস্ট ২০০০।  ইন্টারনেট মুভি ডেটাবেজে সঞ্জনা কাপুর (ইংরেজি) Carrying On With Family Tradition, An Interview[স্থায়ীভাবে অকার্যকর সংযোগ] The Moving Stage
অশ্বিনী কালসেকর

অশ্বিনী কালসেকর (জন্ম: ২২শে জানুয়ারি ১৯৭০) হলেন একজন ভারতীয় অভিনেত্রী, যিনি বেশিরভাগ সময়ে মারাঠি টেলিভিশন এবং চলচ্চিত্র জগতে কাজ করেন। পরবর্তীতে তিনি হিন্দি টেলিভিশন ধারাবাহিক এবং শ্রীরাম রাঘাবন, রোহিত শেঠী এবং রাম গোপাল বর্মার মতো বিখ্যাত পরিচালকদের সাথে কাজ করার জন্য অধিক পরিচিতি লাভ করেছেন। টেলিভিশন ধারাবাহিকে তাঁর অভিনীত সেরা চরিত্র ছিল জি টিভিতে প্রচারিত জনপ্রিয় টেলিভিশন ধারাবাহিক জোধা আকবর-এ। তিনি ১৯৯৯ সালের জনপ্রিয় বিজ্ঞান কল্প কৌতুক ধারাবাহিক মি. গায়েবের মাধ্যমে তাঁর অভিনয় জীবন শুরু করেছিলেন; এই ধারাবাহিকটি জি টিভিতে প্রচারিত হত। তিনি একতা কাপুরের টেলিভিশন ধারাবাহিক কসম সে-তে জিজ্ঞাসা ওয়ালিয়া, বাচ্চাদের সুপারহিরো ধারাবাহিক শক্তিমান-এ প্রথম ভারতীয় ক্যাটওয়ম্যান চরিত্রে, অফসার বিটিয়া ধারাবাহিকে সিকা থাকুরিয়াঁ এবং কবচ-এ সৌদামিনী চরিত্রে অভিনয়ের জন্য অধিক পরিচিত। তিনি মারাঠি রিয়ালিটি টেলিভিশন অনুষ্ঠান "ফু বাই ফু"-এর একজন বিচারকও হয়েছিলেন। তিনি নীতেশ পান্ডের সাথে বিবাহ বন্ধনে আবদ্ধ হন, পরে তিনি তাঁর সাথে বিবাহ বিচ্ছেদ করেছেন এবং পরবর্তীতে ২০০৯ সালে মুরলী শর্মার সাথে বিবাহ বন্ধনে আবদ্ধ হন। ২০১১ সালে তিনি বদ্রীনাথ-এ অভিনয়ের মাধ্যমে তাঁর স্বামীর মতো তেলুগু চলচ্চিত্রে আত্মপ্রকাশ করেছিলেন। ২০১৯ সালে, তিনি জি-এর ওয়েব প্ল্যাটফর্ম, জি৫-এর ওয়েব অনুষ্ঠান "চার্জশিট: দ্য শাটলকক মার্ডার" এবং এমএক্স প্লেয়ার-এর ওয়েব অনুষ্ঠান "চিজকেক"-এর সাথে চারু চরিত্রে অভিনয়ের মাধ্যমে আত্মপ্রকাশ করেছিলেন; যা ২০১৯ সালের ডিসেম্বর মাসে মুক্তি পেয়েছে। অশ্বিনী কালসেকর ১৯৭০ সালের ২২শে জানুয়ারি তারিখে ভারতের মহারাষ্ট্রের মুম্বইয়ের গোয়ার পূর্বসূরী কোঙ্কানি দেশস্থ ব্রাহ্মণ পরিবারে জন্মগ্রহণ করেছিলেন। তাঁর বাবা অনিল কালসেকর একজন ব্যাংক কর্মচারী ছিলেন। অশ্বিনী তাঁর বি. এ. মুম্বই থেকে এবং ১৯৯১ সালে স্নাতক ডিগ্রি অর্জন করেছেন। পড়াশুনার পর তিনি ১৯৯১ থেকে ১৯৯৪ সাল পর্যন্ত মঞ্চ নাটকে অভিনয় করেছিলেন। ১৯৯২ থেকে ১৯৯৩ সাল পর্যন্ত তিনি অভিনেত্রী হওয়ার স্বপ্ন অনুসরণ করতে অভিনেত্রী নীনা গুপ্তার অধীনে প্রশিক্ষণরত ছিলেন। তিনি মুজাম্মিল ভকিলের অধীনে ১৯৯২ থেকে ১৯৯৫ পর্যন্ত থিয়েটারের অভিনেতা প্রশিক্ষক ছিলেন। অশ্বিনী একজন প্রশিক্ষিত কত্থক নৃত্যশিল্পীও। অশ্বিনী ১৯৯৯ সালে নীতেশ পান্ডের সাথে বিবাহ বন্ধনে আবদ্ধ হন। ২০০২ সালে অজানা কারণে এই জুটির বিচ্ছেদ ঘটে। পরবর্তীতে ২০০৯ সালে তিনি চলচ্চিত্র ও টেলিভিশন অভিনেতা মুরলী শর্মাকে বিয়ে করেন। ১৯৯৬ সালে অশ্বিনী মারাঠি চলচ্চিত্র তুলা ঝাপর লা-এর একটি চরিত্রে অভিনয় করেছিলেন। এর পরে তিনি বেশ কয়েকটি মারাঠি চলচ্চিত্র অভিনয় করেছেন; যেখানে তিনি পার্শ্ব চরিত্রে অভিনয় করেছিলেন। ১৯৯০-এর দশকের মাঝামাঝি সময়ে, তিনি তাঁর টেলিভিশন জীবন শুরু করেছিলেন; যার মধ্যে শান্তি, সি. আই. ডি., আনজানে, সিদ্ধান্ত এবং কে. স্ট্রিট পালি হিলের মতো টেলিভিশন ধারাবাহিক উল্লেখযোগ্য। "Jaya is a pal: Ashwini Kalsekar"। The Times of India।  "Ashwini Kalsekar:An Actress & a Trained Kathak Dancer"। ১০ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০২০।  ""I would love to work with Aamir Khan" : Ashwini Kalsekar"। ৯ জুলাই ২০১২। ৯ জুলাই ২০১২ তারিখে মূল থেকে আর্কাইভ করা।  "The bad girl!"। ১৩ সেপ্টেম্বর ২০০৮ – The Hindu-এর মাধ্যমে।  "Ashwini Kalsekar: No one remembers that I have also played positive characters"। The Times of India।  উইকিমিডিয়া কমন্সে অশ্বিনী কালসেকর সংক্রান্ত মিডিয়া রয়েছে। ইন্টারনেট মুভি ডেটাবেজে Ashwini Khalsekar (ইংরেজি)
বলড়া ইউনিয়ন

বলড়া বাংলাদেশের মানিকগঞ্জ জেলার অন্তর্গত হরিরামপুর উপজেলার একটি ইউনিয়ন। বলড়া ইউনিয়ন হরিরামপুর উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম হরিরামপুর উপজেলার আওতাধীন। বর্তমান চেয়ারম্যান: জনাব মোঃ তরিকুল ইসলাম তারেক চেয়ারম্যানগণের তালিকা "ইউপি চেয়ারম্যান - বলড়া ইউনিয়ন"। blaraup.manikganj.gov.bd। জাতীয় তথ্য বাতায়ন। সংগ্রহের তারিখ ২৩ মার্চ ২০২০। [স্থায়ীভাবে অকার্যকর সংযোগ] "প্রাক্তন চেয়ারম্যানবৃন্দ - বলড়া ইউনিয়ন"। blaraup.manikganj.gov.bd। জাতীয় তথ্য বাতায়ন। ২৩ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০২০।
আজিমনগর ইউনিয়ন, হরিরামপুর

আজিমনগর ইউনিয়ন বাংলাদেশের মানিকগঞ্জ জেলার অন্তর্গত হরিরামপুর উপজেলার একটি ইউনিয়ন। আজিমনগর ইউনিয়ন হরিরামপুর উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম হরিরামপুর উপজেলার আওতাধীন। আয়তন প্রাায় ৪২৪৪ (বর্গ কিঃ মিঃ) আজিমনগর ইউনিয়নের লোকসংখ্যা ৮৫৪৯ জন (প্রায়) (২০১১ সালের আদম শুমারি অনুযায়ী) বর্তমান চেয়ারম্যান: বিল্লাল হোসেন চেয়ারম্যানগণের তালিকা "ইউপি চেয়ারম্যান - আজিমনগর ইউনিয়ন"। azimnagarup.manikganj.gov.bd। জাতীয় তথ্য বাতায়ন। সংগ্রহের তারিখ ২৩ মার্চ ২০২০। [স্থায়ীভাবে অকার্যকর সংযোগ] "প্রাক্তন চেয়ারম্যানবৃন্দ - আজিমনগর ইউনিয়ন"। azimnagarup.manikganj.gov.bd। জাতীয় তথ্য বাতায়ন। ২৩ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০২০।
খানমোহনা রেলওয়ে স্টেশন

খানমোহনা রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার পটিয়া উপজেলায় অবস্থিত একটি রেলওয়ে স্টেশন। আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে খানমোহনা রেলওয়ে স্টেশন তৈরি করা হয়। খানমোহনা রেলওয়ে স্টেশন দিয়ে একাধিক লোকাল ট্রেন চলাচল করে। তবে কোন আন্তঃনগর ট্রেন চলাচল করে না। "আখেরি স্টেশন দোহাজারী, কক্সবাজারে রেল কবে?"। banglanews24.com। সংগ্রহের তারিখ ২০২০-০৩-২৩।  "রেলওয়ে - বাংলাপিডিয়া"। bn.banglapedia.org। সংগ্রহের তারিখ ২০২০-০৩-২০।  "অবশেষে চালু হল নতুন দুটি ট্রেন"। কালের কণ্ঠ। সংগ্রহের তারিখ ২০২০-০৩-২৩।
রাজী নারায়ণ

রাজী নারায়ণ হলেন একজন নৃত্যশিল্পী, সংগীতশিল্পী এবং সুরকার। তিনি ভারতের মুম্বাইতে বাস করেন। তিনি 'নৃত্য গীতাঞ্জলি'র প্রতিষ্ঠাতা-পরিচালক। এটি মুম্বাইয়ের একটি নৃত্য বিদ্যালয় যেখানে শিক্ষার্থীদের ভরতনাট্যম, কর্ণাটকী সংগীত এবং নাট্টুভঙ্গমে (নান্দনিক প্রভাব সহ নৃত্য উপস্থাপন) প্রশিক্ষণ দেওয়া হয়। এছাড়াও এখানে ভরতনাট্যমের জন্য মুখ সজ্জা এবং কেশ বিন্যাস শেখানো হয়। রাজী নারায়ণ ১৯৩১ সালের ১৯শে আগস্ট চেন্নাইতে জন্মগ্রহণ করেন। তিনি এস. নারায়ণ আয়ার ও গঙ্গাম্মলের একাদশতম সন্তান ছিলেন। শৈশবেই তিনি চারুকলা সম্বন্ধে অত্যন্ত স্বচ্ছন্দ ছিলেন। তাঁর বাবা চারুকলার ক্ষেত্রে একজন খ্যাতিমান ব্যক্তি ছিলেন। তিনি তাঁর নিজের প্রযোজনার মঞ্চায়ন করেছিলেন, এমনকি চলচ্চিত্র নির্মাণও করেছিলেন। তাঁর বড় পরিবারের বেশিরভাগ সদস্য তার অধিকাংশ ভূমিকায় অভিনয় করতেন। মাত্র সাড়ে চার বছর বয়সী রাজী তেলুগু গান 'নেরামিঞ্চাকুরা' রেকর্ড করে ছিলেন। ১৯৩৭-৩৮-এর দিকে তিনি তাঁর বাবার প্রযোজিত চলচ্চিত্রগুলিতে অভিনয় করেছিলেন এবং গানও গেয়েছিলেন, এগুলির মধ্যে ছিল শক্তি মায়া, বাল ভক্তন, ও সন্ত একনাথ। এগুলিতে প্রধান ভূমিকা তাঁরই ছিল এবং গানগুলিও তিনি নিজেই গেয়েছিলেন। রাজী তাঁর বড় দিদি নীলা বালসুব্রমণ্যম এবং কে ললিতার কাছে ৫ বছর বয়স থেকে ভরতনাট্যম শিখতে শুরু করেছিলেন। নীলা ছিলেন নটরাজ নাট্য নিকেতনের প্রতিষ্ঠাতা পরিচালক এবং ললিতা ছিলেন শ্রী সরস্বতী গণ নিলয়মের প্রতিষ্ঠাতা-পরিচালক। সাত বছর বয়সে রাজী কর্ণাটকী সংগীত শিখতে শুরু করেছিলেন তাঁর আর এক দিদি সুলচনা মহাদেবনের কাছ থেকে, এছাড়াও তুরাইউর রাজগোপাল সরমা এবং ভি.ভি. সাদগোপালান তাঁকে কর্ণাটকী সংগীত শিখিয়েছিলেন। নয় বছর বয়সে ভরতনাট্যমে তাঁর আরঙ্গেত্রম (প্রথম মঞ্চ প্রবেশ) হয় এবং কর্ণাটকী সংগীতে হয় চোদ্দ বছর বয়সে। তিনি দুই দশকেরও বেশি সময় ধরে মুম্বই বিশ্ববিদ্যালয়ের বোর্ডের সদস্য হিসাবে দায়িত্ব পালন করে গেছেন। চারুকলার স্নাতক এবং স্নাতকোত্তর কোর্সে (বিএফএ এবং এমএফএ)ডিগ্রি পরীক্ষার্থী এবং পিএইচডি জন্য গবেষণার পত্রের পরীক্ষক হিসাবে তিনি কাজ করেছেন। নারায়ণ ভরতনাট্যমের জন্য ২০০ টিরও বেশি গান রচনা করেছেন এবং এর কয়েকটি গ্রন্থ তাঁর নৃত্য গীতমালা (২ খণ্ড)তে প্রকাশ করেছেন। তিনি সংগীত শাস্ত্র মালা নামে কর্ণাটকী সংগীতের মূল বিষয়গুলি সম্পর্কে একটি বইও প্রকাশ করেছেন। নাট্য শাস্ত্রের মূল বিষয়গুলি ব্যাখ্যা করে একটি বই নাট্যশাস্ত্র মালা তিনি লিখেছিলেন। শ্রীমতী রাজী নারায়ণ তাঁর কর্ম জীবনের শুরুতে অল ইন্ডিয়া রেডিওতে যোগ দিয়েছিলেন এবং কর্ণাটকী সংগীতশিল্পী হিসাবে নাম অর্জন করেছিলেন। একই সাথে, তিনি একজন ভারতনাট্যম শিক্ষক হিসাবে ব্যাপক খ্যাতি অর্জন করেছিলেন, মুম্বইয়ে তাঁর বিদ্যালয় নৃত্য গীতঞ্জলিতে নৃত্যশিল্পীদের প্রশিক্ষণ দিয়েছেন। এখানে তিনি ভরতনাট্যম এবং কর্ণাটকী সংগীতে কর্মশালা এবং বক্তৃতা-প্রদর্শনী পরিচালনা করেছেন, এবং তিরুমায়িলাই কুরাভানজী, তিরুমাল আঝাগর, ভাল্লিমালাই কুরাভানজি, রাধা কা শ্যাম, কুদরত, পারিজাতম, এবং কৃষ্ণ লীলাসহ অনেক নৃত্যনাট্যের নৃত্য পরিকল্পনা করেছেন। তিনি দেশ বিদেশে বিভিন্ন নৃত্যের উৎসব এবং সম্মেলনে অংশ নিয়েছেন। তিনি শীর্ষস্থানীয় প্রতিষ্ঠান কর্তৃক সম্মানিত বেশ কয়েকটি সম্মানের প্রাপক। শ্রীমতী রাজী নারায়ণ ভরতনাট্যমে তাঁর অবদানের জন্য সংগীত নাটক অকাদেমির ঠাকুর পুরস্কার পেয়েছেন। "A balancing act"। The Indian Express। ১২ জুন ১৯৯৭। সংগ্রহের তারিখ ৮ আগস্ট ২০১০।  "Rajee Narayan"। সংগ্রহের তারিখ ২৩ মার্চ ২০২০। [স্থায়ীভাবে অকার্যকর সংযোগ] "Rajee Narayan"। ৮ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০২০।  "Rajee Narayan"। সংগ্রহের তারিখ ২৩ মার্চ ২০২০।  Official website
সানি সিং (লেখক)

সানি সিং (জন্ম ২০ মে ১৯৬৯) হলেন একজন ভারতীয় লেখিকা। সানি সিং ভারতের বারাণসীতে জন্মগ্রহণ করেন। সিং তিনটি উপন্যাস, দুটি অ-কথাসাহিত্য বই এবং অসংখ্য ছোট গল্প এবং প্রবন্ধ প্রকাশ করেছেন। তিনি স্পেনের বার্সেলোনার বিশ্ববিদ্যালয় থেকে পিএইচডি ডিগ্রি এবং স্প্যানিশ ভাষা, সাহিত্য ও সংস্কৃতিতে একটি মাস্টার্স ডিগ্রি অর্জন করেন। তার সর্বশেষ উপন্যাস, হোটেল আর্কাদিয়া এয়া কুয়ার্টেট বই দ্বারা প্রকাশিত হয়। তিনি ঝলাক পুরস্কার প্রতিষ্ঠা করেছিলেন। ২০০৩ সালে তিনি তার আত্মপ্রকাশ করেন। তার আত্মপ্রকাশ হয়েছিল নারী বিষয়ক উপন্যাস দিয়ে। নারীর আত্মহত্যা বিষয়ের বইটি স্পেনের মারে লেটিরাস পুরস্কার জিতেছিল। সানি সিং ভারতের বারাণসীতে জন্মগ্রহণ করেন। তার বাবা সরকারি কাজ করেন। তার পরিবারটি নিয়মিতভাবে তাদের বাসস্থান পরিবর্তন করে। বিভিন্ন সেনানিবাসে এবং দাঙ্গাতে তারা তেজু সহ বিভিন্ন সেনানিবাস এবং ঘাঁটিতে বসবাস করেন। পরিবারটি বিদেশে তাদের পিতার কার্যভার অনুসরণ করেন। পরিবারটি পাকিস্তান, মার্কিন যুক্তরাষ্ট্র এবং নামিবিয়ায় বসবাস করে। তিনি ব্র্যান্ডিস ইউনিভার্সিটিতে উপস্থিত ছিলেন। যেখানে তিনি ইংরেজি ও আমেরিকান সাহিত্যে মজাদার ব্যক্তি ছিলেন। তিনি স্পেনের স্প্যানিশ ভাষা, সাহিত্য ও সংস্কৃতি এবং স্পেনের বার্সেলোনার বিশ্ববিদ্যালয় থেকে পিএইচডি ডিগ্রি এবং স্প্যানিশ ভাষা, সাহিত্য ও সংস্কৃতিতে একটি মাস্টার্স ডিগ্রি অর্জন করেন। তিনি ১৯৯৫ সালে ভারতে ফিরে যাওয়ার আগে মেক্সিকো, চিলিতে এবং দক্ষিণ আফ্রিকার সাংবাদিক ও ব্যবস্থাপনা নির্বাহী হিসাবে কাজ করেন। এই কাজ ২০০২ সাল পর্যন্ত তিনি একজন ফ্রিল্যান্স লেখক এবং সাংবাদিক হিসাবে করেন। তিনি সেই সময়ের মধ্যে তার প্রথম দুটি বই প্রকাশ করেন। ২০০২ সালে তিনি তার পিএইচডি ডিগ্রীতে কাজ করার জন্য ২০০২ সালে বার্সেলোনাতে চলে যান এবং ২০০৬ সালে তার দ্বিতীয় উপন্যাস প্রকাশ করেন। সিং বর্তমানে লন্ডন মেট্রোপলিটন বিশ্ববিদ্যালয়ের সৃজনশীল লেখালেখি কোর্সের নেতা। সিং তিনটি উপন্যাস, দুটি অ-কথাসাহিত্য বই এবং অসংখ্য ছোট গল্প এবং প্রবন্ধ প্রকাশ করেছেন। ২০০৩ সালে তার আত্মপ্রকাশের উপন্যাস নারীর আত্মহত্যা বিষয়ে বই স্পেনের মারে লেটিরাস পুরস্কার জিতেছে। তার সর্বশেষ উপন্যাস, হোটেল আর্কাদিয়া এয়া কুয়ার্টেট বই দ্বারা প্রকাশিত হয়। নানি'স বুক অব সুইসাইড, হারেরকোলিন্স প্রকাশক ভারত (২০০০) আইএসবিএন ৯৭৮-৮১-৭২২৩-৩৯৭-৬ সিঙ্গাল ইন সিটি, পেঙ্গুইন বই অস্ট্রেলিয়া (২০০০) আইএসবিএন ৯৭৮-০-১৪-১০০০২৪-৪ উইথ কৃষ্ণা'স আই, রুপা ও কো (২০০৬) আইএসবিএন ৯৭৮-৮১-২৯১-০৯৬৬-৮ হোটেল আর্কাদিয়া, কুয়ারটেট বুক (২০১৫) আইএসবিএন ৯৭৮-০৭০৪৩৭৩৭৯২ অমিতাভ বচ্চন, ব্রিটিশ ফিল্ম ইনস্টিটিউট (২০০৭) আইএসবিএন ৯৭৮-১৮৪৪৫৭৬৩১৯ সিং লন্ডনে বসবাস করেন। সিং অথর'স ক্লাবের বর্তমান চেয়ারপারসন। ২০১৬ সালে, সিং বছরের সেরা লেখক হিসাবে তিনি তার দ্বারা বছরে যে সেরা বই লিখবেন তার জন্য ঝলাক পুরস্কার প্রতিষ্ঠা করেছিলেন। "Sunny Singh"। thesusijanagency.com।  "London Metrolpolitan University – Sunny Singh"। londonmet.ac.uk।  Yaniz, Juan Pedro (২৮ জুন ২০০৫)। "La India eterna es presentada por la mirada de Singh en reciente novela"। abc.es (in Spanish)।  দাপ্তরিক ওয়েবসাইট
নাদিরা (পাকিস্তানি অভিনেত্রী)

নাদিরা (১৯৬৮ - ৬ আগস্ট ১৯৯৫) ছিলেন একজন পাকিস্তানি চলচ্চিত্র অভিনেত্রী এবং নৃত্যশিল্পী। তার জন্ম হয় ১৯৬৮ সালে এবং তার জন্মস্থান হলো পাকিস্তানের লাহোরে। তার দুইটি সন্তান আছে। তার স্বামীর নাম মালিক আইজাজ হুসাইন। নাদিরা ১৯৮৬ সালে চলচ্চিত্র জগতে প্রবেশ করেছিলেন এবং পাঞ্জাবি চলচ্চিত্র আখরি জাংয়ের মাধ্যমে আত্মপ্রকাশ করেছিলেন। তিনি মূলত পাঞ্জাবি এবং উর্দু ছবিতে কাজ করেছিলেন। তিনি প্রথমবারের মতো সর্পের ভূমিকায় অভিনয় করেন এবং প্রচুর খ্যাতি অর্জন করেন। তারপরে তিনি সর্পের চরিত্রে অভিনয় করার জন্য বিখ্যাত হয়েছিলেন। তার মৃত্যু হয় অজানা এক বন্ধুকধারী সৈনিকের হাতে ১৯৬৫ সালে ৬ আগস্টে। তিনি ১৯৬৮ সালে লাহোরে মালিকা ফারাহ নামে জন্মগ্রহণ করেছিলেন। ১৯৯৩ সালে তিনি এক স্বর্ণ ব্যবসায়ী মালেক আইজাজ হুসেনকে বিয়ে করেন। তিনি বিয়ে করে জন্ম দিয়েছেন তার দুই সন্তান। সন্তান দুইটির নাম হলো বড় মেয়ে রুবাব এবং ছোট ছেলে হায়দার আলী। বিয়ের পর অভিনয় ছেড়ে দিয়েছিলেন নাদিরা। পরিচালক ইউনূস মালিক ১৯৮৬ সালে তাঁর একটি ছবিতে আখরি জাংয়ের ভূমিকায় অভিনয় করার মাধ্যমে তাকে পাকিস্তানি চলচ্চিত্র জগতের সাথে পরিচয় করিয়ে দিয়েছিলেন। নাদিরার প্রথম ছবি ছিল আখরি জাং (শেষ যুদ্ধ) তবে পরিচালক আলতাফ হুসেনের পাঞ্জাবি ছবি নিশান (মার্ক) প্রথমে মুক্তি পেয়েছে। সুতরাং রেকর্ড অনুসারে এটা রয়েগেছে যে, নিশান হলো নাদিরার প্রথম মুক্তিপ্রাপ্ত ছবি। নাদিরাকে অনেক প্রতিভাবান অভিনেত্রী হিসাবে বিবেচনা করা হত। তিনি তার নাচে নাগিন চলচ্চিত্রে তার জীবনের সেরা চরিত্রে অভিনয় করেছিলেন। এই ছবিতে, তিনি প্রথমবারের মতো সর্পের ভূমিকা পালন করেছিলেন এবং প্রচুর খ্যাতি অর্জন করেছিলেন। তারপরে আস্তে আস্তে তিনি সর্পের চরিত্রে অভিনয় করার জন্য বিখ্যাত হয়েছিলেন। তিনি নাচে নাগিন, নাচে জোগি এবং যাদু গার্নীতে সর্পের ভূমিকা পালন করেছিলেন। ১৯৯৫ সালের আগস্ট মাসে লাহোরের গুলবার্গের কাছে নাদিরাকে অজ্ঞাত ডাকাত গুলি করে হত্যা করে। নাদিরা একটি রেস্তোঁরা থেকে তার বাসায় যাচ্ছিল। ডাকাতরা তার গাড়ি থামিয়ে দেয়। তারা তার গাড়ির চাবি ছিনিয়ে নেওয়ার চেষ্টা করেছিল। তার স্বামী এর প্রতিরোধ করার চেষ্টা করলে ডাকাতরা গুলি চালিয়ে যায়। একটি গুলি চলে আসে গাড়ির সামনের আসনে। যেখানকার বসে থাকা নাদিরার গলায় আঘাত লাগে এবং সে মারা যায়। হত্যার অভিযোগ নাদিরার স্বামীর বিরুদ্ধে করা হয়েছিল, তবে তদন্তে নাদিরার স্বামীকে তার খুনি হিসাবে প্রমাণ করতে পারেনি। Awan, M. Saeed (২৬ অক্টোবর ২০১৪)। "The dark side of Lollywood"। DAWN.COM।  "اداکارہ نادرہ کی 22ویں برسی آج منائی جائیگی"। Nawaiwaqt। ৬ আগস্ট ২০১৭।  Faiz, Raja (৩ আগস্ট ২০১৮)। Nigār।  |শিরোনাম= অনুপস্থিত বা খালি (সাহায্য) Gul, A. R. (সেপ্টেম্বর ২০০৯)। Super Star Dust, Monthly।  |শিরোনাম= অনুপস্থিত বা খালি (সাহায্য) "لالی وڈ کی 'جٹیاں'"। jang.com.pk।  "خوبرو اداکار نادرہ کی برسی"। Dawn News। ৭ আগস্ট ২০১৪।
ক্যানারি তরমুজ

ক্যানারি তরমুজ এক ধরনের ফুুুটি জাতীয় ফল বা শীতের তরমুজ । সাধারণত কাঁকুড় নামে বেশি পরিচিত। এটি উজ্জ্বল হলুদ রঙের প্রসারিত তরমুজের মতো দেখতে। এর ভিতরের অংশ ফ্যাকাশে সবুজ থেকে সাদা রঙের শাঁসযুক্ত হয়। এই তরমুজে একটি স্বতন্ত্র মিষ্টি গন্ধ পাওয়া যায়। শাঁস দেখতে অনেকটা নাশপাতির মতো তবে নরম। ফলটি পাকলে নরম হয়। তখন শাঁসটিতে হাত দিলে কিছুটা মোমের মতো অনুভূতি হয়। এই তরমুজটি প্রায়শই জুয়ান ক্যানারি তরমুজ হিসাবে বাজারজাত করা হয়। এটি বিভিন্ন আকার এবং আকৃতিতে পাওয়া যায়। এই তরমুজ এশিয়ার বিভিন্ন অংশে যেমন জাপান এবং দক্ষিণ কোরিয়া এবং মরক্কোতে প্রচলিত রয়েছে । বিভিন্ন ধরনের মধ্যে মেক্সিকোতে চাষ করা ছোট গোল আকৃতির ফনজি তরমুজ অন্যতম। এগুলিকে ১৫ ডিগ্রি সেলসিয়াস (৫৯ ডিগ্রি ফারেনহাইট) তাপমাত্রায় সব থেকে ভালভাবে সংরক্ষণ করা যায়। রন্ধনসম্পর্কিত ফলের তালিকা তরমুজ "Melons"। Clovegarden.com। সংগ্রহের তারিখ ২০১২-০৯-১০।  "Acta Horticulturae"। actahort.org।  "Fonzy Melon"। specialtyproduce.com।
মেহ প্ররোহ

মেহ প্ররোহ/মাহপাড়া ছিলেন সিন্ধি চলচ্চিত্রের অভিনেত্রী, তিনি হায়দরাবাদে সিন্ধুতে জন্মগ্রহণ করেছিলেন। তিনি ১৯৬৮ সালে সিন্ধি চলচ্চিত্র শেহরো ফিরোজ নামের চলচ্চিত্রের মধ্য দিয়ে তাঁর পেশাজীবন শুরু করেছিলেন। তিনি ১৯৬০ এর দশকে সিন্ধি, পাঞ্জাবি এবং উর্দু চলচ্চিত্রের জন্য বিখ্যাত অভিনেত্রী ছিলেন। মাহপাড়া মুশতাক চেঞ্জজিরর সাথে একজন নায়িকা হয়ে অনেক ছবিতে কাজ করেছিলেন। লায়লী-মজনু চলচ্চিত্রে তিনি ১৯৭১ সালে অভিনয় করেন। মাহপাড়ার জন্ম জন্মগ্রহণ করেছিলেন হায়দ্রাবাদ, সিন্ধুতে। ইকবাল ইউসুফের সাথে মেহপাড়া বিয়ে করেছিলেন। ইকবাল ইউসুফের সাথে তার বিয়ের পরেই তিনি চলচ্চিত্র অধ্যবসায় করতে শুরু করেছিলেন। ১৯৯৯ সালে তার স্বামী মারা যান। স্বামীর মৃত্যুর পরে তিনি চলচ্চিত্র জগতের বিভিন্ন সহকর্মীদের সাথে নিজেকে যুক্ত করেন। এবং স্থানীয় সাংবাদিক এবং বিজ্ঞাপনে কাজ করেছেন। শেখ হাসানের কাছ থেকে তিনি চলচ্চিত্রের পরিচয় পান এবং তাঁর প্রথম ছবিটি ছিল ১৯৬৮ সালে শেহরো ফিরোজের সাথে। এতে তিনি একজন নায়িকার ভূমিকায় অভিনয় করেছিলেন।  পরে তিনি সিন্ধি চলিচ্চিত্রের অনেক ছবিতে কাজ করেছিলেন।  মেহ প্ররোহ পাকিস্তানি চলচ্চিত্র জগতে প্রবেশ করেছিলেন যা ললিউড নামে পরিচিত। এর আগে তিনি সিন্ধু চলচ্চিত্রের নায়িকা ছিলেন যা সলিউড নামে পরিচিত। তিনি খাদিম বালুচ ও শায়খ হাসান পরিচালিত সিন্ধি ছবি শেহরো ফিরোজ সিনেমায় নায়িকার প্রধান চরিত্রে অভিনয় করেছিলেন। ১৯৬৯ সালে মুক্তি পাওয়া সিন্ধি চলচ্চিত্রে চান্দোকি তাঁর পরবর্তী চলচ্চিত্র ছিল এবং মুশতাক চেঞ্জিজির সাথে তিনি এই সিনেমায় নায়িকা ছিলেন।  ১৯৬০ এর দশকে উর্দু ফিল্ম ইন্ডাস্ট্রিতে অনেকগুলি নতুন চলচ্চিত্র নির্মিত হয় এবং প্রতিটি চলচ্চিত্র ইন্ডাস্ট্রির তারকা পাকিস্তানি চলচ্চিত্র পরিচালকদের সাথে উর্দু চলচ্চিত্র ইন্ডাস্ট্রিতে কাজ করার ইচ্ছা পোষণ করেছিলেন।  সেই সময় এই অভিনেত্রী শাম্মা পার্বনা ছবিতে একটি ভূমিকায় অভিনয় করেছিলেন। এই ছবিটি করাচিতে নির্মিত হয়েছিল, এবং নবাব আহমেদ এই চলচ্চিত্রের পরিচালক ছিলেন যার পাঞ্জাবী চলচ্চিত্রে মহাপড়ার প্রথম ছবি ছিল "অসগর"(একটি আরবি নাম) এই সিনেমাটি ১৯৭১ সালে মুক্তি পেয়েছিল এবং এটি খালিদ সাঈদ পরিচালিত করেছিলেন।  ১৯৭১ ছিল তাঁর সেরা বছর যেখানে তিনি সিন্ধি ছবি লায়লা মজনুতে কাজ করেছিলেন যা পরিচালনা করেছেন এস এ গাফফার।  ১৯৭১ সালে তাঁর দ্বিতীয় চলচ্চিত্র ছিল আনসু, একই বছর তাঁর আইক সপেরা ছবিটিও মুক্তি পেয়েছিল তার বিখ্যাত সিন্ধি চলচ্চিত্রগুলি ছিল শেহেরো ফিরোজ এর সাথে ১৯৬৪ সালে। যার মধ্যে আছে চান্দু কি (১৯৬৯) লাইলা মাজনু (১৯৭১)। তার উর্দু চলচ্চিত্রগুলি শামা পার্বা, রোড টু সাওয়াত ১৯৭০ সালে মুক্তি পেয়েছিল, রুথা না কারো একাত্তর, আনসুও একাত্তর, আইক সাপেইরা একাত্তর, হিল স্টেশন ১৯৭২। তার পশতু চলচ্চিত্রগুলি ছিল ইউসুফ খান শেরবানো ১৯৭০ সালে। পাঞ্জাবি চলচ্চিত্র শের পুতর ১৯৭১, আসগারা ১৯৭১, ইয়ার বাদশাহ ১৯৭১, কাসু, ১৯৭২। "Mahpara"। pakmag.net। সংগ্রহের তারিখ ২০২০-০৩-২০।  says, Alleem। "Mahpara – Cineplot.com" (ইংরেজি ভাষায়)। ২০২০-০৩-২০ তারিখে মূল থেকে আর্কাইভ করা। সংগ্রহের তারিখ ২০২০-০৩-২০।  "Pakistan Film Database - پاکستان فلم ڈیٹابیس - Lollywood Movies"। pakmag.net। ২০২০-০৩-২০ তারিখে মূল থেকে আর্কাইভ করা। সংগ্রহের তারিখ ২০২০-০৩-২০।  Pakistani Filmstar Mahpara Then And Now 2018 MAHPARA interview
চাকরি (অভিনেত্রী)

চাকরি (সিন্ধি: چڪوري এ.কে.এ চাকরি বেগম) ছিলেন পাকিস্তানের সিন্ধু চলচ্চিত্রের অভিনেত্রী। তিনি সিন্ধি, পাঞ্জাবি এবং উর্দু চলচ্চিত্রে কাজ করেছিলেন এবং চলচ্চিত্রগুলোতে জনপ্রিয়তা অর্জন করেছেন। তার পুরো নাম চাকরি বেগম, তিনি ১৯৬০ সালে হায়দ্রাবাদ, সিন্ধুতে প্রখ্যাত নৃত্যশিল্পী সুরিয়ায় এর কাছে জন্মগ্রহণ করেছিলেন। যদিও তার পরিবার অনুসারে তিনি ভারতের গুজরাটে জন্মগ্রহণ করেছিলেন। তিনি দারো নাটনি চরিত্রের জন্য বিখ্যাত ছিলেন। তার মাতৃভাষা হলো পাঞ্জাবি ভাষা। ১৯৬৮ সালে চাকরি সিন্ধি সিনেমা চলচ্চিত্রে শেহরো ফিরোজ-এর সাথে পরিচয় হয়। তারপরে তাঁর একটি সিনেমা সিন্ধি সিনেমার মেহবুব মিঠা চলচ্চিত্র ১৯৭১ সালে মুক্তি পায়। এই চলচ্চিত্রটি এ.কিউ পেরজাদো এবং জি.এস গোরচানি সংগীতশিল্পী দ্বারা পরিচালিত হয়েছিল। চাকরি এই চলচ্চিত্রে একটি পার্শ্ব নায়িকা হিসাবে কাজ করেছিলেন। ১৯৭২ সালে এই চলচ্চিত্রে কাজ করেন এবং পাঞ্জাবী চলচ্চিত্রের কন শরিফ কোন ব্যাডম্যাশ ১৯৭৭ সালে তার প্রথম চলচ্চিত্র ছিল। বাবু ভাইয়ের নির্দেশনায় পিয়র তা'আন সাকদায় সিনেমার অভিনেতা মুশতাক চেঞ্জির সাথে তিনি দেখা করেছিলেন এবং তার মা সুরাইয়ার অস্বীকৃতি / বিরোধিতা সত্ত্বেও তাঁর সাথে বিয়ে করেছিলেন। আদালতের মাধ্যমে মোশতাক চেঞ্জিজির সাথে চাকরির সাথে বিয়ে হয়। এই দম্পতি যখন লাহোরে গিয়েছিলেন; তারা পৃথক থাকা অবস্থায় / লাহোরে যাবার কিছু সময় পরে বিবাহবিচ্ছেদ হয়েছে। তাকে লাহোরে নতুন সিনেমার কাজ দেওয়া হয়েছিল এবং তিনি তার স্বামী মুশতাক চেঞ্জিজির সাথে হায়দ্রাবাদে ফিরে আসেননি। তাদের মধ্যে ঝগড়া হয়েছিল এবং মুশতাককে কারাগারে প্রেরণ করা হয়েছিল এবং কিংবদন্তি অভিনেতা মোস্তফা কোরেশি জেল থেকে মুক্তি পেতে মুশতাক চেঞ্জিকে সহায়তা করেছিলেন। পরিচালক ও অভিনেতা কাইফের সাথে দ্বিতীয়বার বিয়ে করেন চাকরি। চাকরি সিন্ধি সিনেমা সিনেমাতে কাজ করেছিলেন, তার সিনেমাগুলি ছিল "জিজল মাউ (ইংরেজি: প্রিয় মা)", "সোধা পুত্র সিন্ধ জা", "মুহিনজো পিয়র পুকরী", "সিন্ধিরি তা সাদাকী", "আছ তা ভকুর পেইন", রাত'উ আউন আজরাক, ۽ ’رت ۽ اجرڪ‘ এই তার বিখ্যাত সিনেমা ছিল। তার উর্দু ও পাঞ্জাবি সিনেমা হলো মোলা জাট, হিরা ফেইরি, কোউনজ, টাকারাও, দঙ্গল, পারমিট, বদমাশী বান্দা মুশতাক চেঞ্জি, কাইফ, সুলতান রাহি, বদর মুনীর, মোস্তফা কুরেশি, শাহেদ, মুহাম্মদ আলী, ইউসুফ খান, গোলাম মুহী উদ্দিন, আঞ্জুমান, সায়মা, রানি, আছিয়া, নাগিমা ও আলিয়া খান সহ বিভিন্ন অভিনেতার সাথে তিনি এই সিনেমাগুলিতে কাজ করেছেন। ২ নভেম্বর ২০১০ সালে তিনি লাহোর, পাকিস্তানে ডায়াবেটিস ও হৃদরোগের কারণে মারা যান। তাকে লাহোরে দাফন করা হয়। "چڪوري : (Sindhianaسنڌيانا)"। www.encyclopediasindhiana.org (সিন্ধি ভাষায়)। সংগ্রহের তারিখ ২০২০-০১-১২।  Newspaper, From the (২০১০-১১-০৩)। "Career highlights of film star Chakori"। DAWN.COM (ইংরেজি ভাষায়)। সংগ্রহের তারিখ ২০২০-০১-১১।  "Pakistan Movie Database"। www.pakmdb.com। সংগ্রহের তারিখ ২০২০-০১-১১।  "Pakistani Artists -"। pakmag.net। ২০২০-০৩-২০ তারিখে মূল থেকে আর্কাইভ করা। সংগ্রহের তারিখ ২০২০-০৩-২০।  "Chakori"। pakmag.net। সংগ্রহের তারিখ ২০২০-০৩-২০।  "اچ ته ڀاڪر پايون : (Sindhianaسنڌيانا)"। www.encyclopediasindhiana.org (সিন্ধি ভাষায়)। সংগ্রহের তারিখ ২০২০-০১-১২।  "رت ۽ اجرڪ : (Sindhianaسنڌيانا)"। www.encyclopediasindhiana.org (সিন্ধি ভাষায়)। সংগ্রহের তারিখ ২০২০-০১-১২।  "Chakori"। IMDb। সংগ্রহের তারিখ ২০২০-০৩-২০।  Book: Encyclopedia Sindhiana، Edition fourth، Publisher: Sindhi Language Authority (আইএসবিএন ৯৭৮-৯৬৯-৯০৯৮-৮০-২) Year: 2012